[Foto] Man gesoek vir verkragting van minderjarige | Maroela Media
Kapt. Appel Ernst, polisiewoordvoerder, het gesê die verdagte, vermoedelik tussen 30 en 35 jaar oud, het die minderjarige slagoffer glo op 28 September omstreeks 15:30 in die omgewing van die Middelvlei-kleinhoewes ontvoer en verkrag.
Die slagoffer het die voorval aangemeld en die polisie bygestaan om 'n identikit van die verdagte saam te stel.
"Die verdagte het 'n rooierige gelaatskleur, is skraal gebou en sowat 1,68 meter lank. Hy het 'n krapmerk aan sy nek en het die slagoffer in Engels aangespreek," het Ernst gesê. "Hy het bruin oë en kort rooierige hare."
Die man het die dag van die voorval met 'n bakkie gery en 'n T-hemp, kort broek en swart stewels aangehad. Daar word vermoed dat hy in die Randfontein-omgewing kan wees.
Die Wes-Rand se eenheid virgesinsgeweld, kindermishandeling en seksuele misdrywe ondersoek die voorval. Mense wat weet wie die man moontlik is, of waar hy hom bevind, word versoek om sers. Thobeka Nkosi by 011 951 1111 te bel. Inligting kan ook anoniem by 0860 010 111 of per SMS aan 32211 weergegee word.
hul se dan hy het rooi hare en rooi gelaatstreke, so natuurlik is hy dan wit?!
Die mans wat so vrouens en jong meisies verkrag en bejaardes dit vat n laaaaaaang tyd vir die persoon om oor dit te kom soms is n leeftyd nie lank genoeg om die pyn te verwerk nie!!!!